સલમાન ખાન અને ડિરેક્ટર સૂરજ બડજાત્યાની જોડીએ ફરી એક વખત ફેમિલી એન્ટરટેઇનમેન્ટવાળી સાફસૂથરી સામાજિક ફિલ્મ આપી છે. આ ફિલ્મ જોકે રાજશ્રીની અગાઉની સુપરહિટ ફિલ્મો ‘હમ આપકે હૈ કૌન’ અને ‘હમ સાથ સાથ હૈ’ જેવી પકડ જમાવી શકતી નથી. ‘પ્રેમ રતન ધન પાયો’ની સ્ટોરીમાં દમ નથી અને ફિલ્મને વધુ પડતી લાંબી ખેંચવામાં આવી છે. ફિલ્મના એક-બે ગીતને બાદ કરતાં હિમેશ રેશમિયા ખાસ કોઇ જાદુ સર્જી શક્યો નથી. સલમાનના ચાહકો માટે તેને ડબલ રોલમાં જોવો જેકપોટ સાબિત થશે, પરંતુ બાકીના દર્શકો માટે આ લાંબી ફિલ્મ બોરિંગ બની રહેશે.